เฟียร์เดอะวอล์กกิงเดด

เฟียร์เดอะวอล์กกิงเดด () เป็นละครโทรทัศน์แนวสยองขวัญดรามาอเมริกัน สร้างโดยโรเบิร์ต เคิร์กแมน และเดฟ เอริกสัน ฉายครั้งแรกทางช่องเอเอ็มซีในวันที่ 23 สิงหาคม ค.ศ. 2015 เฟียร์เดอะวอล์กกิงเดดเป็นละครเนื้อเรื่องเสริมกัน และเป็นภาคต่อของละคร เดอะวอล์กกิงเดด ซึ่งอ้างอิงเนื้อเรื่องจากหนังสือการ์ตูนในชื่อเดียวกันของโรเบิร์ต เคิร์กแมน โทนี มัวร์ และชาร์ลี แอดลาร์ด ฤดูกาลแรกและฤดูกาลที่สองมีจำนวน 6 ตอนและ 15 ตอนตามลำดับ

เนื้อเรื่องเกิดขึ้นในลอสแอนเจลิส รัฐแคลิฟอร์เนีย ละครเป็นเรื่องราวของครอบครัวที่มีปัญหาครอบครัวหนึ่ง ประกอบด้วย แมดิสัน คลาร์ก อาจารย์แนะแนวในไฮสกูล ทราวิส มานาวา คนรักหนุ่มที่เป็นอาจารย์สอนภาษาอังกฤษ อลิเชีย ลูกสาว และนิก ลูกชายที่ติดยาเสพติด ในสถานการณ์ของโลกหลังพยากรณ์ที่มีซอมบี ตัวละครทั้งสี่คนจะต้องปรับตัวหรือยึดติดกับตำหนิฝังลึกของตนขณะที่พวกเขาต้องรับมือกับอารยธรรมที่กำลังพังทลาย

นักแสดงและตัวละคร

ตัวละครหลัก

นักแสดงหลัก 

 คิม ดิกเคนส์ รับบท เมดิสัน คลาร์ก อาจารย์แนะแนวในไฮสกูล คนรักของทราวิส และแม่ของอลิเชีย และนิค (ฤดูกาลที่ 1-4 และ 8 / เป็นตัวละครรับเชิญในฤดูกาลที่ 7) 

 คลิฟฟ์ เคอร์ทิส รับบท ทราวิส มานาวา อาจารย์สอนภาษาอังกฤษในไฮสกูล คนรักของเมดิรัน และพ่อม่ายที่แบ่งกันดูแลลูกชาย คริส กับอดีตภรรยา ไลซา (ฤดูกาลที่ 1-3)

 แฟรงก์ ดิลเลน รับบท นิค คลาร์ก ลูกชายของเมดิสัน ผู้เสพติดเฮโรอีนและสอบตกวิทยาลัยชุมชน (ฤดูกาลที่ 1-4)

 อลีเชีย เด็บแนม-แครี รับบท อลิเชีย คลาร์ก ลูกสาววัยรุ่นที่มีผลการเรียนดี และนักเรียนต้นแบบของเมดิสัน (ฤดูกาลที่ 1-7)

 เอลิซาเบธ โรดริเกซ รับบท เอลิซาเบธ "ไลซา" ออร์ทิซ นักศึกษาพยาบาล ภรรยาเก่าของทราวิส และแม่ของคริส (ฤดูกาลที่ 1 / เป็นตัวละครรับเชิญในฤดูกาลที่ 2)

 เมอร์ซีเดส เมสัน รับบท โอฟีเลีย ซาลาซาร์ ผู้เชี่ยวชาญที่ย้ายถิ่นมากับพ่อแม่ (ฤดูกาลที่ 1-3)

 ลอเรนโซ เจมส์ เฮนรี รับบท คริสโตเฟอร์ มานาวา ลูกชายของทราวิส และไลซา ที่ไม่เห็นชอบการหย่าร้าง (ฤดูกาลที่ 1-2)

 รูเบน เบลดส์ รับบท แดเนียล ซาลาซาร์ ช่างตัดผม สามีของกรีเซลดา พ่อของโอฟีเลีย และเป็นผู้อพยพจากเอลซัลวาดอร์ และเป็นอดีตทหารผ่านศึก ซึ่งปกป้องครอบครัวจากภัยต่าง ๆ (ฤดูกาลที่ 1-3 และ 5-8)

 โคลแมน โดมิงโก รับบท วิกเตอร์ สแตรนด์ ชายฉลาดและเจนโลกผู้มีอดีตลึกลับ (ฤดูกาลที่ 2-8 / เป็นตัวละครรับเชิญในฤดูกาลที่ 1)

 มิเชลล์ แองก์ รับบท อเล็กซ์ ผู้รอดชีวิตจากเครื่องบิน Flight 462 ที่ตกลงกลางมหาสมุทรแปซิฟิก (ฤดูกาลที่ 2)

 ดาเนย์ การ์เซีย รับบท ลูเซียน่า กัลเวซ ผู้รอดชีวิตจากชุมชนในเม็กซิโก และเป็นคนรักของนิค (ฤดูกาลที่ 3-8 / เป็นตัวละครรองในฤดูกาลที่ 2)

 แดเนียล เชอร์แมน รับบท ทรอย ออตโต้ ผู้นำชุมชนผู้รอดชีวิตที่อาศัยอยู่ในฟาร์มของตระกูล ซึ่งมีอารมณ์แปรปรวนตลอดเวลาจากอาการไซโคพาธ (ฤดูกาลที่ 3 และ 8)

 แซม อันเดอร์วู้ด รับบท เจค ออตโต้ พี่ชายต่างแม่ของทรอยซึ่งมีนิสัยแตกต่างจากทรอยอย่างสิ้นเชิง (ฤดูกาลที่ 3)

 เดย์ตัน แคลลีย์ รับบท เจเรไมห์ ออตโต้ พ่อของทรอยและเจค เป็นเจ้าของฟาร์มในซานดิเอโกที่พัฒนาฟาร์มของตนให้เป็นชุมชนผู้รอดชีวิต (ฤดูกาลที่ 3 / เป็นตัวละครรับเชิญในฤดูกาลที่ 2)

 ลิซานดร้า ทีน่า รับบท โลล่า เกวอเรโร่ ผู้นำชุมชนที่อาศัยอยู่ในเขื่อนในเม็กซิโก (ฤดูกาลที่ 3)

 แม็กกี้ เกรซ รับบท อัลเธีย "อัล" ชูซเช็ค พริสก็อคคี นักข่าวชาวโปแลนด์ที่ออกเดินทางเพื่อสัมภาษณ์ผู้รอดชีวิตที่พบเจอ (ฤดูกาลที่ 4-6 / เป็นตัวละครรับเชิญในฤดูกาลที่ 7)

 แกเร็ท ดิลลาฮันท์ รับบท จอห์น ดอรี่ นายตำรวจเท็กซัสที่เป็นมิตรและใช้ชีวิตอย่างโดดเดี่ยว (ฤดูกาลที่ 4-6)

 เลนนี่ เจมส์ รับบท มอร์แกน โจนส์ ผู้รอดชีวิตที่ออกมาจากชุมชนในเวอร์จิเนียมายังเท็กซัสเพื่อค้นหาความสงบในชีวิต (ฤดูกาลที่ 4-8)

 เจนนา เอลฟ์แมน รับบท จูน ดอรี่ พยาบาลปริศนาที่เมดิสันช่วยชีวิตเอาไว้ และต่อมาได้แต่งงานกับจอห์น (ฤดูกาลที่ 4-8)

 อเลซ่า ไนเซนสัน รับบท ชาลีย์ เด็กผู้หญิงที่แฝงตัวเข้ามายังชุมชนของเมดิสัน (ฤดูกาลที่ 5-7 / เป็นตัวละครรองในฤดูกาลที่ 4, เป็นตัวละครรับเชิญในฤดูกาลที่ 8)

 คาเรน ดาวิด รับบท เกรซ มุเคอจี สาวอินเดียที่ทำงานในโรงไฟฟ้า และเป็นคนรักของมอร์แกน (ฤดูกาลที่ 5-8)

 ออสติน อเมลิโอ รับบท ดไวท์ ชายผู้มีรอยแผลไฟไหม้ครึ่งหน้าซึ่งออกจากเวอร์จิเนียเพื่อออกตามหาภรรยาที่หายตัวไป เป็นศัตรูเก่าของมอร์แกน (ฤดูกาลที่ 5-8)

 โม คอลลินส์ รับบท ซาราห์ ราบิโนวิทซ์ สาวใหญ่อดีตทหารเรือ ผู้ซึ่งมีน้องชายอุปถัมน์ที่นั่งรถเข็น (ฤดูกาลที่ 6-7 / เป็นตัวละครรองในฤดูกาลที่ 4-5)

 โคลบี้ โฮลล์แมน รับบท เวส นักพ่นสีจอมทำลายล้างที่มีความรู้ในการผลิตน้ำมัน (ฤดูกาลที่ 6-7 / เป็นตัวละครรองในฤดูกาลที่ 5)

 โซอี้ คอลเลทติ รับบท ดาโกต้า ลูกสาวของหัวหน้าชุมชนที่โจมตีและกดขี่กลุ่มของมอร์แกน ซึ่งช่วยชีวิตมอร์แกนจากการโจมตีที่เกิดขึ้นจากชุมชนของเธอ (ฤดูกาลที่ 6)

 คริสทีน เอแวนเจลิสต้า รับบท เชอร์รี่ ภรรยาของดไวท์ ที่หลบหนีข้ามประเทศจากชุมชนอันโหดเหี้ยมในเวอร์จิเนีย (ฤดูกาลที่ 6-8 / เป็นตัวละครรับเชิญในฤดูกาลที่ 5)

 เคธ แคเรอร์ดีน รับบท จอห์น ดอรี่ ซีเนียร์ นายตำรวจอาวุโสลึกลับ ซึ่งเป็นพ่อของจอห์น (ฤดูกาลที่ 6-7)

นักแสดงรอง 

 แพทริเชีย เรส์ สปินโดลา รับบท กรีเซลดา ซาลาซาร์ แม่ของโอฟีเลียซึ่งย้ายมาจากเอลซัลวาดอร์ พร้อมกับสามี แดเนียล เพื่อหนีความไม่สงบทางการเมือง

 สกอตต์ ลอว์เรนซ์ รับบท อาร์ตี คอสตา อาจารย์ใหญ่ของไฮสกูลที่เมดิสันและทราวิสทำงานอยู่

 ลิงคอล์น เอ. คาสเตยาโนส รับบท โทไบอัส เด็กนักเรียนไฮสกูลที่ฉลาดเกินระดับชั้นเรียน

 แมสโตร ฮาร์เรล รับบท แมตต์ คนรักของอลิเชีย

 ชอว์น ฮาโทซี รับบท แอนดรูว์ แอดัมส์ ทหารที่เจตนาดีที่กำลังสั่นคลอน 

 แซนดรีน โฮลต์ รับบท ดร.เบธานี เอกซ์เนอร์ หมอผู้เชียวชาญและมั่นใจในตนเอง

อ้างอิง

แหล่งข้อมูลอื่น 

รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
รายการโทรทัศน์ช่องเอเอ็มซี